香港公務員，係香港開埠後到香港特別行政區時期，同香港政府保持常規僱傭關係嘅僱員群體，分佈喺各個政府部門。另外，以非公務員合約聘請同外判制度下聘請嘅僱員，就唔視為香港公務員嘅一部分。香港特區時代嘅公務員體制，決策局以下嘅公務員須要遵守政治中立嘅原則，效忠中華人民共和國香港特別行政區，同時唔受政治委任官員變動嘅影響，呢個制度嘅好處係可以保障政府施政穩定同公務員士氣。